open-index/open-wikipedia-markdown huggingface dataset:
Nora Galparsoro

**Nora Galparsoro Larraza** (Donostia, 1986ko urriaren 2a - ) euskal herritar ingeniaria eta politikaria da. Ezaguna egin zen 2011ko udal hauteskundeen ondoren Donostiako gobernuko zinegotzia izateagatik, hiri azpiegitura eta zerbitzuen sailean. Bigarren alkate-ordea ere izan zen.

## Lan ibilbidea 
### Politikari 
2011ko hauteskundeetan aurkeztu zen Bildu Alderdiarekin. Lortutako 12 zinegotzietako bat izan zen. Maiatzaren 22ko udal hauteskundeen ondoren, mankomunitatea osatzen zuten hamar udalek organo horretako batzorderako ordezkariak izendatu zituzten. Batzorde horrek hiru emakume izan zituen zuzendaritza karguetan. Gainera, 1968an mankomunitatea sortu zenetik, lehen aldiz izan zen emakume bat erakunde horretako buru, Nora Galparsoro zinegotzia izan zen Añarbeko Urak-en buru,  Galparsororekin batera Jone Urdanpilleta, Usurbilgo zinegotzia presidenteordea eta Aiora Perez de San Roman, Oiartzungo alkatea, gordailuzain lanetan. Donostiaz gain, Oarsoaldea eta Buruntzaldeko udalerri hauek osatzen dute Añarbeko Uren Mankomunitatea: Errenteria, Hernani, Lasarte-Oria, Pasaia, Oiartzun, Urnieta, Usurbil, Lezo eta Astigarraga.
## Erreferentziak 
## Kanpo estekak
Otso bakarti (terrorismoa)

**Otso bakartia**, terrorismoaren terminologian, bere kabuz eta ideologia, mugimendu edo erakunde baten alde baina inongo erakunderen egituran edo hierarkian izan gabe, atentatuak prestatu eta burutzen dituen pertsona da, bakarrik edo talde informal baten baitan. Adibide gisa, otso bakartitzat Mohammed Merah eta Bostongo maratoiko atentatuen egileak.

## Ikus, gainera 
* Ezkutuko zelula sistema

## Kanpo estekak
Alfontso VI.a Portugalgoa

'*Alfontso VI.a Portugalgoa *Garailea''''' (Lisboa, 1643ko abuztuaren 21a - Sintra, 1683ko irailaren 12a) 1656-1683 bitartean Portugalgo erregea izan zen. Joanes IV.a eta Luisa de Guzmanen semea zen. 1656an, aita hil ostean, Portugalgo errege bilakatu zen. Hamahiru urte besterik ez zuenez gero, ama izan zen erreginordea. Espainiarrei nagusitu ondoan, Portugalgo askatasuna bermatu zuen (Lisboako Ituna, 1668). Urte horretan bertan erretiratu zen, gaitz larri batek jo ondoan. Ordutik, Alfontso 1683an hil zen arte, honen anaia Petri erregeordeak gobernatu zuen erresuma.

## Erreferentziak
Trapezoedro karratu

Geometrian, **trapezoedro karratua** edo **deltoedro karratua** antiprismen dualen aurpegi uniformeko poliedroen amaigabeko sailaren bigarrena da. Zortzi aurpegi ditu: kometa kongruenteak.

## Ikus, gainera 
## Kanpo estekak 
*
Trapezoedro pentagonal

Geometrian, **trapezoedro pentagonala** edo **deltoedro pentagonala** antiprismen dualen aurpegi uniformeko poliedroen amaigabeko sailaren hirugarrena da. Hamar aurpegi ditu: kometa kongruenteak.

## Ikus, gainera 
## Kanpo estekak 
*
Trapezoedro

Geometrian, **trapezoedro**, **antibipiramide** edo **deltoedro** n-gonala antiprisma n-gonalaren poliedro duala da.

## Formak 
# Trapezoedro triangeluarra – 6 aurpegi – duala: oktaedroa
# Trapezoedro karratua – 8 aurpegi – dual: antiprisma karratua
# Trapezoedro pentagonala – 10 aurpegi – duala: antiprisma pentagonala
# Trapezoedro hexagonala – 12 aurpegi – duala: antiprisma hexagonala
# Trapezoedro heptagonala – 14 aurpegi – duala: antiprisma heptagonala
# Trapezoedro oktogonala – 16 aurpegi – duala: antiprisma oktogonala
# Trapezoedro eneagonala – 18 aurpegi – duala: antiprisma eneagonala
# Trapezoedro dekagonala – 20 aurpegi – duala: antiprisma dekagonala
* Formula orokorra: Trapezoedro *n*-gonala – 2*n* aurpegi – duala: antiprisma *n*-gonala

## Kanpo estekak
Espainiako aulki mugikorreko txapelketa

[thumb|250px| 2003an [Club de Mar de Castropol|Castropol izan zen irabazlea.]]
[thumb|250px| [Banyoles aintziran jokatu izan dira txapelketa asko.]]
**Espainiako aulki mugikorreko txapelketa** 1921 urtetik urtero Espainian jokatzen den arraunketa txapelketa da. Espainiar estatuko hainbat tokitako taldeek hartzen dute parte, bereziki Katalunia, Andaluzia, Euskal Herria, Galizia, Kantabria eta Asturiasko taldeek.

## Ontziak 
Aulki mugikorreko ontziak, *outriggerrak*, erabiltzen dira. Ontzi motaren araberako kategoriak antolatzen dira, horrela beraz:
* Zortzikoa (8+).
* Lemazaindun laukoa (4+).
* Lemazain gabeko laukoa (4-).
* Lemazaindun bikoa (2+).
* Lemazain gabeko bikoa (2-).
* Scull laukoitza (4x).
* Scull bikoitza (2x).
* Skiff (1x).

## Oharra 
Artikulu honetako emaitza guztiak **Gizonezkoen Senior mailakoak** dira.

## Zortzikoa 
[thumb|[Ur-Kirolakeko tripulazio txapelduna (1964)]]
Kategoriarik garrantzitsuena zortzikoa da. 1921ean hasi zen jokatzen eta Gerra Zibileko urteez gain oso gutxitan egin du huts.

### Palmaresa 
### Garaipenak 
* **Taldeka:**

* **Autonomia Elkarteka:**

## Laukoa 
Bigarren kategoria nagusia da. Lau arraunlari eta lemazaina eramaten ditu.
### Palmaresa 
* 2019an izan zuen azken ekitaldia

### Garaipenak 
## Gainerako ontziak 
### Skiff (1x): 1922-2025 
* Lasarte (3), Kaiku (3), Ur Kirolak (2); Santurtzi (2), San Juan (1)

### Lemazaindun bikoa (2+): 1926-2019 
* San Pedro (1), Arraun Lagunak (1), Raspas del Embarcadero (1)

### Lemazain gabeko bikoa (2-): 1968-2025 
* Orio (2), Arraun Lagunak (2), Kaiku (2), Bilbo (2), Hondarribia (1), Santurtzi (1), Santiagotarrak (1)

### Scull bikoitza (2x): 1973-2025 
* Santurtzi (2), Lasarte (2)

### Lemazain gabeko laukoa (4-): 1976-2025 
* San Juan (2), Arraun Lagunak (2), Santurtzi (1)

### Scull laukoitza (4x): 1984-2024 
* Raspas (1)

## Talde nagusien urrezko dominak 
Gizonezkoen senior mailako dominak (1921-2023).

## Erreferentziak 
## Kanpo estekak 
* Espainiako txapelketetako podiumen historiala Espainiako Arraun Federazioko webgunea
Petri II.a Portugalgoa

'*Petri II.a Portugalgoa *Baketsua''''' (Lisboa, 1648ko apirilaren 26a - Lisboa, 1706ko abenduaren 9a) 1683-1706 urteetan Portugalgo erregea izan zen.

Joanes IV.a Portugalgo erregearen semea zen. Anaia Alfontso IV.aren erregeorde izan zen. 1668an, Madrilgo bake hitzarmena sinatu zuen Karlos II.a Espainiakoarekin, eta Portugalek eta Espainiak elkarri itzuli zizkioten hartutako lurraldeak. Alfontso IV.a hil zenean errege izan zen (1683). 1703an, Ingalaterrarekin aliatu zen eta mendeetan zehar Britainiaren eta Portugalen arteko ituna indartzeko hitzarmen bat sinatu zuen lord Methuenekin.

## Erreferentziak
Gilbert eta Ellice uharteak

**Gilbert eta Ellice uharteak** (ingelesez: *Gilbert and Ellice Islands*) antzinako kolonia britainiarra izan zen, Ozeano Bareko mendebalean, erdian, ekuatorearen bi aldeetara. Hogeita hamazazpi atoloiz eta uhartez osatua da. Zati batean gaurko Kiribati errepublika (hiriburua: Tarawa) hartzen zuen, eta Tuvalu uharteak (hiriburua: Fongafale). Koral eta fosfato multzo bat den Ozeano uhartea izan ezik, garaiera txikiko uhartez osaturik dago uhartedia. Uharte gehienak oihanez estaliak daude (kokoa). Esportazio nagusiak kopra eta Ozeano uharteko fosfatoak dira.

## Historia 
Lehen uhartea, Nikunau, 1765ean aurkitu zuen J. Byron-ek; gainerako uharteak Gilbert eta J. Marshall kapitainek aurkitu zituzten 1788an. Lehenago, beharbada, espainiarrek ikusiak zituzten uharte haiek. Britainia Handiak bere babespeko uhartedi egin zuen 1892an, eta 1915ean bereganatu zuen kolonia moduan. Ellice Uharteak 1975ean banatu eta 1978an erabat independizatu ziren Tuvalu izenaz; Gilbert Uharteek 1979an lortu zuten askatasuna, Kiribati izena harturik.

## Erreferentziak 
## Kanpo estekak
Jardines de la Reina

**Jardines de la Reina** (euskaraz: "erreginaren lorategiak") Kubako hegoaldeko koralezko uhartedia da, laurehun eta berrogeita hamar bat *cayo* edo uharte txikik osatua.

Egun parke nazional bat osatzen dute.

Uharte garrantzitsuenak:
* Caguamas
* Cayos Cinco Balas
* Cayo de Las Doce Leguas
* Cayo Anclitas
* Cayo Algodón Grande
* Cayos Pingues
* Cayo Granada

## Erreferentziak 
## Kanpo estekak
Jardines del Rey

**Jardines del Rey** (euskaraz: "erregearen lorategiak") Kubako uhartedia da, Turiguano, Cayo Coco, Cayo Romano, Guajaba, Sabinal eta beste laurehun bat uharte txikik osatua.

Uharte garrantzitsuenak:
* Cayo Guillermo
* Cayo Coco
* Cayo Romano
* Cayo Guajaba
* Cayo Sabinal

## Erreferentziak 
## Kanpo estekak
Gambier uharteak

**Gambier uharteak** () Frantziaren mendeko Polinesiako uhartedia da. Lau uharte nagusiek osatzen dute: Taravai, Akamaru, Aukena eta Mangareva. Hiriburua Rikitea dute. Guztira 27,8 kilometro koadro dituzte, eta bi talde dituzte: Mangareva uharteak, sumendi baten galdara ohiaren inguruko uharteek sortua, eta Temoe atoloia, ez dena inor ere bertan bizi. Tuamotutik bereizitako uhartetzat hartzen dira, kultura eta hizkuntza desberdina dutelako, eta Markesak kulturalki gertuago daudelako. Tuamotuak, gainera, koral atoloiak dira, baina Mangareva uharteren jatorria bolkanikoa da. 

## Historia 
Wilson ingeles kapitainak aurkitu zituen 1797an eta James Gambier ofizialaren izena eman zien. 1881ean Frantziak hartu zituen.

## Uharteak 
Gambier uharteek barnean bi talde dituzte:
* Gambier taldea: Papuri, Teauaone, Tepapuri, Puaumu, Vaiatekeue, Teauotu, Apou, Tuaeu, Totegegie, Tarauru Roa, Gaioio, Tenoko, Rumarei, Mangareva, Aukena, Tokorua, Taravai, Tepu Nui, Angakauitai, Motu-O-Ari, Makapu, Akamaru, Mekiro, Teohootepohatu, Atumata, Tauna, Tekava, Kouaku, Motu Teiku, Makaroa, Manui, Kamaka

* Acteon taldea: Tenararo, Vahanga, Tenarunga, Matureivavao

Gainera Marutea Sud, Maria Est, Morane eta Temoe uharteak ere badituzte.

## Erreferentziak 
## Kanpo estekak
Joanes V.a Portugalgoa

'*Joan V.a Portugalgoa *Bihotz-handia''''' (Lisboa, 1689ko urriaren 22a - Lisboa, 1750eko uztailaren 31) 1706-1750 urteetan Portugalgo erregea izan zen. Petri II.aren semea zen. 1708an Ana Maria Austriakoarekin ezkondu zen. Habsburgo etxearen alde borrokatu zen Espainiako Ondorengotza Gerran eta frantsesek garaitu zuten Almansako guduan (1707). 1713an Utrechteko Ituna onartu behar izan zuen. Portugalgo Historia Akademia sortu zuen 1720an.

## Erreferentziak
Chatham uharteak

**Chatham uharteak** (ingelesez: *Chatham Islands*) Ozeano Bareko hegoaldeko uharteak dira, Zeelanda Berriko ekialdetik 800&nbsp;km-ra. 963 km2 eta 520 biztanle. Sumendi jatorrikoak dira.

## Historia 
1500 urtearen inguruan Moriori herria iritsi zen uhartera. Nunuku-whenua izeneko liderrak, gerretatik ihesi, bakean biziko zen talde bat osatu zuen. Broughton itsasgizon britainiarrak aurkitu zituen 1791. urtean. 1835ean Ngāti Mutunga eta Ngāti Tama Māori maori iwietako kideek uhartea inbaditu zuten eta Morioriak ia desagertarazi zituzten. Bizirik iraun zutenak esklabo bilakatu zituzten. Zeelanda Berriko lurrak dira 1842. urtetik aurrera. Morioriera 1898an desagertu zen, azken hiztunaren heriotzarekin batera.

## Uharteak 
## Klima 

## Erreferentziak 
## Kanpo estekak
Haida Gwaii

**Haida Gwaii**, lehen **Karlota erreginaren uharteak**, (ingelesez: *Queen Charlotte Islands*) Kanadako uhartedia da, 150 uharte inguruz osatua, Itsaso Barean, Kolunbia Britainiarraren kostaldean. Iparretik hegoalderantz 280 km inguru hedatzen dira. Eremua: 9.395 km2. 5.884 biztanle, haida indiarrak gehienak. Alaskatik, Kolunbia Britainiarretik eta Vancouver uhartetik Dixon golkoak, Hecate itsasarteak eta Karlota erreginaren golkoak bereizten dituzte.

Juan Pérez espainiarra (1774) eta James Cook kapitain ingelesa izan ziren uharte haietara iritsi ziren lehenengo europarrak.

## Erreferentziak 
## Kanpo estekak
Ezkutuko zelula sistema

**Ezkutuko zelula sistema** ezkutuko erakunde batek poliziak, informazio zerbitzuek eta orohar aurkako erakunde batek hautemana ez izateko baliatzen duen antolaketa sistema, erakundearen beste atalekiko harremanak eta loturak minimotzen dituena, ahal den neurrian zelula edo talde bereiziak eta isolatuak osatuz. **Zelula lozorrotua** ekintzak burutzeko agindu, informazio edo baliabideen zain dagoen taldea da.

## Kanpo estekak
LTSA

**LTSA** (*Labelled Transition System Analyser* ingelesez, Etiketaturiko Trantsizio Sistemen Analizatzailea) sistema konkurrenteen egiaztapenerako tresna da.
Sistema konkurrente baten espezifikazioak betebeharreko propietateak betetzen dituela automatikoki frogatzen du. Gainera, LTSAk sistemen zehaztapenaren animazioa eskaintzen du, sistemaren portaeraren azterketa interaktiboa errazteko.

## Kanpo estekak 
*  LTSA - Labelled Transition System Analyser
Josef I.a Portugalgoa

'*Josef I.a Portugalgoa *Erreformatzailea''''' (Lisboa, 1714ko ekainaren 6a - Lisboa, 1777ko otsailaren 24a) 1750-1777 urteetan Portugalgo erregea izan zen. Joan V.aren semea eta ondorengoa izan zen. Erregetza garaian, Sebastião de Carvalho Pombalgo markesaren esku egon zen benetako agintea. Gorabeherak izan zituen Espainiarekin, koloniak zirela eta. Haren erreinaldian lurrikara handi bat izan zen, Lisboa txikitu zuena (1755). Jesuitak egotzi zituen Portugaldik 1759an.

## Erreferentziak
Telebistako informazio saio

**Telebistako informazio saioa** telebistan eskaintzen den albiste saioa da. Paperezko egunkari edo irratietan bezalaxe, telebistan ere antolatzen da informazioa era askotara. Eguneko eta uneoroko informazioak antolatzea da kontua informazio saio ohikoak burutzeko. Atalka biltzen dira notiziak eta bi aurkezle arduratzen dira informazioa mikrofono aurrean presentatzeaz. Honako era hauetara egin daitezke informazio saioak telebistan:

* **Albistegi nagusia**: informazio saio nagusiak izaten dira telebista askotan. Ordu erdi inguruko saio hauetan albisteak atalka ematen dira eta bi burutu ohi dira egunean zehar: bata eguerdian eta bestea audientzia handiko arratseko ordu batean.

* **Albiste buletinak**: orduoro burutzen dira eskuarki. Bost minutu ingurukoak izaten dira eta momentuko notizien berri emateko gauzatzen dira

* **Informazio magazineak** edo **erreportaia magazineak**: astero emititu ohi dira. Gaurkotasunezko erreportaietan dute oinarria.

* **Informazio elkarrizketak**: informazioaren esparruan oinarritutako elkarrizketak dira

* **Eztabaida saioak**: mahainguruak

* **Infotainment-ak**: nahasketa egiten denean, hau da, entretenitzeko saioak eta informazioaren arlokoak nahasten ditugunean sortzen den hibridoaz ari gara.

## Kanpo estekak
Adventure time

***Adventure Time*** Estatu Batuetako marrazki bizidunen telesaila da. Pendleton Wardek sortu zuen.
Seriea ofizialki 2010ko apirilaren 18an estreinatu zen, Cartoon Network katean.

Telesailean bi lagunen (eta adopziozko anaien) bizitzan oinarrituta dago: Finn, 13 urteko nerabea eta Jake, txakur magikoa. Biak zuhaitz batean bizi dira, Ooo-ko lurretan, gaiztoen kontra borrokatzen eta printzesak salbatzen.

## Testuingurua 
Seriea testuinguru post-apokaliptiko batean gertatzen da, onddoen guda eta gero geratzen den mundua da. Onddoa bonba atomikoek uzten duten hodeiaren metafora da.

### Onddoen guda 
Seriearen oraina baino mila urte lehenago gertatu zen, suposatzen da gizakien artean gertatu zela, eta gerra atomiko izan zela, honen ondorioz, orainean lurrari zati bat falta zaio.

Guda honetatik bizirik irten zen bakarra Finn zela suposatzen da. Gero jakin izan zen Simon Petrikov (orain izotz erregea dena) koroaren esker lortu zuela Marcellinekin bizirik ateratzea ere.

### Ondorio nabarmenak 
Agertzen diren pertsonai guztiak mutazioak dira gudaren ondorioz, baina batez ere, Lich-aren sorrera ekartzen du guda atomikoak. Lich, gorroto guztiaren bilketaren ondorioz sortzen da, eta seriean agertzen da etengabe.

## Atalak 
Atal bakoitza hogei minutukoa da, eta barruan bi episodio ditu, beraz, kapitulu bikoitzak dira. dagoeneko bostgarren denboraldiagatik doaz Ameriketan, Espainian laugarrenetik.

## Kanpo estekak
Sørup-eko harria

thumb|Sørup-eko harria
**Sørup-eko harria** (danieraz Sørup-stenen) harri errunikoa Fioniatik dator.

## Inskripzioa 
thumb|Sørup-eko inskripzioa

Aldea A: **m- : srnes-sn : urn=u=kb(h) | -a=si | s(n)rþmi : itcsih(k)i : li**

Aldea B: **isifuþrlak : iseya : li**

## Interpretazioa euskaraz 
Sørup-eko idazkunari buruzko ikerlanak aletuko ditu; idazkun horren elementu batzuek arrazoizko kointzidentziak dituzte euskararekin.

## Iturriak 
### Erreferentziak 
### Bibliografia 
* Bianchi, Marco (2010). *Runor som resurs: Vikingatida skriftkultur i Uppland och Södermanland* (Runrön. Runologiska bidrag utgivna av Institutionen för nordiska språk vid Uppsala universitet, 20.) Uppsala: Institutionen för nordiska språk, Uppsala universitet.
* Bianchi, Marco (2011). Runinskrifter som inte betyder någonting. Sprogmuseet, 2011-05-12 (leído 2012-08-19).
* Bæksted, Anders (1952). *Målruner og troldruner. Runemagiske studier*. (Nationalmuseets Skrifter, Arkæologisk-historisk Række, 4.) København: Gyldendalske Boghandel/Nordisk Forlag.
* Danske Runeindskrifter, sareko datubasea, non Sørup-eko harriaren argazkiak ere kausitzen diren.
* Eliasson, Stig (2007). 'The letters make no sense at all ...': Språklig struktur i en 'obegriplig' dansk runinskrift? En: Lennart Elmevik (ed.), *Nya perspektiv inom nordisk språkhistoria. Föredrag hållna vid ett symposium i Uppsala 20–22 januari 2006*, pp.&nbsp;45–80. (Acta Academiae Regiae Gustavi Adolphi 97.) Uppsala: Kungl. Gustav Adolfs Akademien för svensk folkkultur.
* Eliasson, Stig (2010). Chance resemblances or true correspondences? On identifying the language of an ‘unintelligible’ Scandinavian runic inscription. En: Lars Johanson & Martine Robbeets (eds.), *Transeurasian verbal morphology in a comparative perspective: Genealogy, contact, chance*, pp.&nbsp;43–79. (Turcologica 78.) Wiesbaden: Harrassowitz Verlag. (La mayor parte del artículo está disponible en Google Bücher.)
* Hellberg, Staffan (2007). "Nya perspektiv inom nordisk språkhistoria. Föredrag hållna vid ett symposium i Uppsala 20–22 januari 2006, red. av Lennart Elmevik. (Acta Academiae Regiae Gustavi Adolphi 97.) 208 s. Uppsala 2007. ISSN 0065-0897 ." *Språk & stil: Tidskrift för svensk språkforskning* 17, pp.&nbsp;224–227.
* Jacobsen, Lis & Moltke, Erik (1941–1942). *Danmarks runeindskrifter*. København: Ejnar Munkgaards Forlag.
* Kurlansky, Mark (2000). *La historia vasca del mundo*. Barcelona: Del Bronce.
* Quak, Arend (2009). "Nya perspektiv inom nordisk språkhistoria. Föredrag hållna vid ett symposium i Uppsala 20–22 januari 2006. Utgivna av Lennart Elmevik. (Acta Academiae Regiae Gustavi Adolphi XCVII.) -Kungl. Gustav Adolfs Akademien, Uppsala 2007. 208 S. ." *Amsterdamer Beiträge zur älteren Germanistik* 65, pp.&nbsp;309–310. (La reseña está disponible en Google Bücher.)
* Wimmer, Ludvig (1898–1901). *De danske runemindesmærker: Runstenene i Jylland og på øerne*. København: Gyldendal.

## Kanpo estekak
Mala Reputación

***Mala reputacion*** Cangues d'Onisen 1995ean sortutako punk rock musika taldea da, 1995ean sortua.

## Historia 
Talde hau 1995ean sortu zen, baina 1998 arte ez ziren egonkortu. Tabernetan jotzen zuten haien lehenengo maketa finantzatu ahal izateko. Azkenean Groove de Oviedo estudioetan lortu zuten egitea.

Bi urte geroago haien bigarren maketa grabatzea lortu zuten *Dia tras Dia* deiturikoa, Babysu estudioetan.

Maketa honekin hasi ziren mugitzen iparraldetik, Kantabrian ukitzen La Fugarekin beste batzuen artean eta lortu zuten 40 principalesen sartzea. Hemen apuntatu ziren haien lehen diskoa grabatu ahal izateko, eta lortu zuten, nahiz eta saria ez irabazi haien diskoa *Ansiedad* finantzatzea lortu zuten. Disko berri honekin, *Santo Grial* seilu ofizialak kontratu bat eskaintzen die, haien diskoa *Ansiedad* editatu ahal izateko eta honekin batera beste bi diskoa. Kontratu honek, gainera "Festival Derrame Rock"era eramaten die.

2002an, grabatzen dute haien bigarren diskoa *Abriendo camino*, grabatu zuten ACME estudioetan eta Miguel Herrero eta Pablo Viña produzitu zuten. Diska honek hainbat kolaborazio ditu nola: Kake de Caskarrabias, Xune de Dixebra, Alberto Plá Boikotekoa, Gente de Infly, Madera rock eta Sikarios. Eta egiten dituzte bi mini bira haien diskoa promozionatzeko Reincidentesekin.

2003an, abenduan haien hirugarren diskoa grabatzea lortzen dute: *A X ellos*, Eclipse estudioetan. Diska honetan aurkitzen dira instrumentu berriak nola: Bouzoki, Bodhran, Gaita, Biolina, txeloak, kontrabaxuak, tronpetak, tronboiak eta turutak.

Diskoa grabatu ondoren, Mala reputación kontratua apurtzen du Santo Grialekin eta haien seilu propioa sortzen dute: *Kangurín records*, eta honekin haien diska editatzen dute. Honen ondoren Juanin gehitzen zaie taldera, eta honek hasiera batean web orrialdeaz arduratzen da, eta hainbat lan egin ondoren haien manager pertsonala bihurtzen da haren agentziarekin; "Matatunos Producciones"

2006ko martxoaren 21ean kalera irten zen estudioaren laugarren lana: *Al limite siempre*. 2007ko urriaren 6an Ermuan eskaini zuten haien birako azken kontzertua, 50 baina gehiago izan zirela, Frantzia barne.

## Taldekideak 
**Gaur egunekoak**
* David Rodriguez: Gitarra eta ahotsa
* Kiko Martínez: Bateria eta koroak
* Michi Candás: Baxua eta koroak
* Juan Santamaría: Gitarra eta ahotsa

**Antzinako Taldekideak**

Jaime García: Kitarra eta ahotsa
Gerardo Díaz: Baxua eta ahotsa
Angel Llenín: Bateria

## Diskografia 
* 2001- Ansiedad
* 2002- Abriendo camino
* 2004- A X Ellos
* 2006- Al limite siempre
* 2010- Buenas noches (CD + DVD)
* 2011- Carácter

## Kanpo estekak 
 Myspaceko orri ofiziala
Monitore (konkurrentzia)

Konkurrentzian, **monitorea** hariek erabil dezaketen objetua edo moduloa da. Bere bereizgarri nagusia metodoak elkar-bazterketarekin exekutatzen direla da. Horrela, momentu jakin batean, hariek ezin dute monitorearen metodoak deitu beste hari batek monitorearen metodo bat erabiltzen ari denean.

## Ezaugarriak 
Monitore bat definitzeko honako ezaugarriak eduki behar ditu:
# Kapsulatutako datuak eta atzipen prozedurak eduki behar ditu.
# Elkar-Bazterketa eta baldintzen sinkronizazioa ziurtatu behar ditu.
# Monitorea atzipen prozedura aktibo bakarra izan behar du, hau da, monitore instantzia bakarra egongo da.

## Monitorea eta hariak 
Programa konkurrente batean hariak eta monitorea identifikatu behar dira:
* Hatia: ekintzak abiarazten dituen entitate aktiboa.
* Monitorea: ekintzei erantzuten dion entitate pasiboa.

Hari bat monitorean sartzeko monitoreari dagokion elkar-bazterketa blokeoa eskuratzen du. Haria bukatzean monitoretik ateratzeko monitorearen blokeoa askatu behar du.

## Monitoreen inplementazioa Javan 
synchronized - monitore metodoak babesteko erabiltzen den etiketa, elkar-bazterketa ziurtatzen du.

wait() – hariak monitoretik ateratzea eragiten du, beste hariei monitorean sartzeko aukera ematen.

notify()/notifyAll() - itxaroten geratu diren haria esnatzen ditu, monitorearen egoeran aldaketak egin direnean.

Metodo batean:
* Ekintzak babesten dira synchronized metodo batekin inplementatuz.
* Babesa inplementatzeko while begizta bat eta wait() erabiltzen dira.
* Metodoaren bukaeran, beharrezkoa bada, beste hariak esnatuko dira notify()/notifyAll() erabiliz.

## Kanpo estekak
Konkurrentzia (informatika)

[thumb|200px|[Filosofoen afariaren problema|"Filosofoen afaria", konkurrentzia eta partekatutako baliabideak erabiltzen dituen problema klasikoa]]

Informatikan, **konkurrentzia** ataza ezberdinak aldi berean exekutatzen ari diren sistemek betetzen duten propietate bat da. Ataza hauek txip berean dauden kore ezberdinetan exekuta daitezke, fisikoki banatuta dauden prozesadore ezberdinetan edota prozesadore bakar baten barnean ere bai.

## Baldintza 
Bi prozesu konkurrenteki exekutatzen ari direla esateko, hauetako baten lehenengo agindua egikaritu behar da bestearen lehenengo aginduaren ondoren eta azkenekoaren aurretik.

## Sistema konkurrenteen ezaugarriak 
* Aginduen egikaritze-ordena: Prozesu ezberdinetako aginduak exekutatzeko ordena erlatiboa arbitrarioa da, baina prozesu bakoitzeko aginduak exekutatzeko
ordena mantentzen da
* Indeterminismoa: Sarrerako datu multzo berdinaren gainean egikaritzean, emaitza ezberdinak eman ditzake exekuzio diferenteetan
* Exekuzio-denbora: Abiadura arbitrarioa (denboraz ahaztu egiten gara)

## Programa sekuentzialekiko ezberdintasunak 
Programa sekuentzial bat exekutatzerakoan, agindu multzo bat egikaritzen da bata bestearen atzetik, kontrol hari bakar bat erabiliz. Konkurrenteki egitean, aldiz, agindu sekuentzialez osatutako hainbat multzo, aldi berean exekutatzen dira, prozesu anitz sortuz, eta ondorioz, kontrol hari gehiago.

## Konkurrentziaren alde onak 
* Prozesadore anitzekin paralelismoa lortzeko
* Aplikazioaren errendimendua handitzeko, adibidez, sarrera irteera deietan, hari bakarra blokeatzen dutenez, gainerakoek lanean jarrai dezakete.
* Aplikazioaren erantzun-gaitasuna handitzeko, erabiltzaileen eskaerentzat lehentasun handiko hari bat erabiliz, adibidez.
* Ingurunearekin elkarreragiten duten, ekintza anitz kontrolatzen dituzten eta gertaera anitz erabiltzen dituzten programetarako
* Kontrol-sistemak, web-teknologiak erabiltzaile-interfazeetan oinarritutako aplikazioak, simulazioa, DBKS,…

## Kanpo estekak
Denbora errealeko konputazio

**Denbora errealeko konputazioa** emandako denbora murriztapenen barruan exekutatzen dituen sistema informatiko batek burutzen duena da. Sistema honen funtzionamendu egokia egiaztatzeko, egin beharreko eragiketak ongi egiteaz gain, emandako epean egin behar dira.

### Denbora errealeko sistemen ezaugarriak 
Honakoak dira bere ezaugarri nagusiak:

* Determinagarritasuna
* Erantzungarritasuna
* Erabiltzaile kontrolatzaileak
* Konfiantza
* Hutsegite gogorren gaineko operazioak(Fail soft operation)

### Planifikazio metodoak 
Denbora eskakizunak bermatzeko lehentasunak ematen dituen planifikazioak daude:

* Lehentasun finkoak
:* Rate Monotonic (RM) : Periodo txikienea duenari lehentasun handiagoa ematen zaio.
:* Deadline Monotonic (DM): Erantzun epe txikiena duenari lehentasun handiagoa ematen zaio
Aurrekoa ikusirik, RM eta DM berdinak direla esaten da erantzun-epea eta periodoa berdinak direnean.

* Lehentasun dinamikoak:
:* Earliest Deadline First (EDF): Epe hurbilena duenari lehentasun handiagoa

### Plangintza puntuen teorema 
Teorema honek ataza bakoitza bere lehen periodo bukaera baino lehenago exekutatu daitekeen egiaztatzen du, plangintza puntuak aztertuz.
Honakoak dira plangintza puntuak:
* Ataza baten periodo bukaera
* Bere periodo barruan geratzen diren lehentasun handiagoko atazen periodo bukaerak

### Denbora errealeko sistema eragileak 
Denbora errealeko sistema eragilea (SOTR o RTOS -Real Time Operating System ingelesez) denbora errealako aplikazioetarako garatu den sistema eragilea da. Hori dela eta, ematen dituen erantzunak denbora murriztapen batzuen barruan egitea bermatu behar du. Murriztapen horiek ez badira betetzen, sistemak huts egin duela esaten da. Sistemaren portaera zuzena bermatzeko denbora murriztapen baten barruan, sistema aurreikusteko modukoa izan behar du, hau da, sistema determinista izango da.

## Kanpo estekak
Karpatos

**Karpatos** (grezieraz: Κάρπαθος, *Kárpathos*) Greziako uhartea da, Dodekanesoko uharteetan hirugarrena handitasunez. Oso uharte menditsua da. Aberastasun iturri garrantzizkoena nekazaritza da: laboreak, olibak, mahatsa.

## Erreferentziak 
## Kanpo estekak
Bizitasun propietate

Konkurrentzian, **bizitasun propietateak** adierazten du zerbait ona noizbait gertatuko dela. Hau da, jarritako helburua lehenago edo beranduago lortuko dugula. Bizitasun propietateak aurrerapen bat behar du.

Aurrerapen propietate batek adierazten du beti emango dela kasua non ekintza noibait izango den egikaritua. Aurrerapenaren aurkakoa: gosez hil, ekintza inoiz egikaritzen ez den egoera.

Sistema batek bizitasun propietateak betetzen dituen galdetzea ez da oso esanguratsua. Nahikoa da infinitu kasutan sistema behatzea, eta sistema errealak ez egikaritzea inoiz. Bizitasuna garrantzitsuena den propietatearen hurbilketa da.

## Adibidea 
#### Bide bakarreko zubiaren problema 
Ibai bateko zubi bat oso estua da, eta soilik kotxe bat konkurrenteki mugi daiteke, soilik norabide berean mugitzen badira. Segurtasun botxaketa bat gertatuko da aldi berean bi kotxe zubian sartzen badira norabide ezberdinean. Ezkerretik eskubira kotxe urdinak eta eskubitik ezkerrera kotxe gorriak.

Kolore bakoitzeko kotxe bat baino gehiago daudenean, posible da lehenengoz kotxe gorri bat zubian sartzea, eta ondoren kotxe gorriak sartzen jarraitzea, urdinei inoiz pasatzen ez utziz(edo alderantziz).

Bizitasun propietatea betetzeko, kasu honetan lehenago edo beranduago kotxe urdinak zubia zeharkatu beharko luke(edo beste kasuan gorria). Hau egiteko nahikoa da semaforo bat ezartzea eta horrela gorriak eta urdinak zeharkatuko dute zubia.

## Kanpo estekak 
*  Liveness properties. Joost-Pieter Katoen
Pelagiar uharteak

**Pelagiar uharteak** (italieraz: *Isole Pelagie*) Italiako uhartedia da, Mediterraneo itsasoan, Siziliako hegoaldean, Agrigento herrialdean. Lampedusa, Lampione eta Linosa dira uharte nagusiak.

## Kanpo estekak
Kiriko Arraun Kirol Elkartea

**Kiriko Arraun Kirol Elkartea** Donostiako arraun taldea da, 1997an sortua.

## Historia 
Kiriko arraun-taldearen sorrera Fortuna Kirol Elkarteari hertsiki lotua dago. Jatorrian, Fortunak txapelketetara bi tripulazio eman nahi zituelako sortu zen Kiriko AKE 1997an. Jakina denez, txapelketetara klub bakoitzak tripulazio bakarra aurkeztu dezake, eta, horregatik, Kiriko kluba sortu zen Fortunak bigarren tripulazio bat eman ahal izan zezan (ohikoa izan da mekanismo hau arraun-talde askotan).

2010. urtean, Fortunako arraun sekzioarekin arazoak izan zituen arraunlari talde batek, eta Fortuna utzi eta Kirikon arraun egitea erabaki zuten, Fortunarekiko lotura hautsiz. Senior kategoriako guztiak pasatu ziren Kirikora, eta beteranoak besterik ez ziren geratu Fortunan.

Ordutik aurrera, kategoria senior, jubenil eta beteranoak eratu ziren Kirikon. Tostako arraunketan, batel eta trainerilletan ibiltzen dira. Traineru propiorik ez dute, hiriko Donostiarra traineru bateratuan aritzen baitira Kirikoko arraunlariak, Donostiako gainerako klubetako arraunlariak bezala.

Aulki mugikorreko modalitateak ere lantzen ditu.

## Kanpo estekak 
* Kiriko AKE Facebook kontua
Maria I.a Portugalgoa

**Maria I.a Portugalgoa** (Lisboa, 1734ko abenduaren 17a - Rio de Janeiro, 1816ko martxoaren 20a), izengoitiz ***Deboziotsua*** (Portugalen) eta ***Eroa*** (Brasilen) deitua, 1777-1816 bitartean Portugalgo erregina izan zen.

Portugalgo errege Josef I.aren alaba zen. 1760an bere osaba Petri III.arekin ezkondu zen. Pombal Lehen Ministroa kargutik botarazi eta zenbait erreforma egin zituen. Lisboako Zientzia Akademia sortu zuen (1779). Senarra eta seme zaharrena hil zitzaizkion, 1786an eta 1788an, hurrenez hurren, eta erotu egin zen. Frantsesak Portugalen sartu zirenean (1807), bere seme Joanesek Brasilera eraman zuen.

## Genealogia 
## Erreferentziak 
## Kanpo estekak
Petri III.a Portugalgoa

**Petri III.a Portugalgoa** (Lisboa, 1717ko uztailaren 5a - Ajuda, 1786ko maiatzaren 25a ) 1777-1786 urteetan Portugalgo erregekidea izan zen.

Joanes V.aren eta Maria Ana Austriakoaren semea zen. 1760an bere iloba Maria I.a Braganzakoarekin ezkondu zen. Ez zetorren bat Pombaleko markesaren politikarekin eta hark bideraturiko erreformak indargabetzen ahalegindu zen. Bere erreinaldian sinatu zen Espainiarekin El Pardoko Ituna (1778).

## Erreferentziak 
## Kanpo estekak
Call of Duty

***Call of Duty*** mundu osoan arrakasta handia lortu duen bideo-joko bat da. Izenak (Call of Duty) adierazten duena zera da: "beharraren deia". Normalean, ingelesez, esapide hori armadari eta aberriari lotua dago. Beraz, "aberriarenganako betebeharraren deia" hitzez itzul dezakegu.

Bideo-joko hau Infinity Ward konpainiak kaleratu zuen lehengo aldiz 2003an, *Call of Duty* izenarekin. Handik aurrera Infinity Ward konpainiak bideo-joko honen bederatzi bertsio. Hasiera batean, joko honek bigarren mundu gerrako gudu guztiak jokatzeko kaleratu zen. Bertsio horien izenak hauek dira: *Call of Duty*, *Call of Duty: Finest Hour* eta *Call of Duty 2*, besteak beste.

[thumb|180px|[Okinawako guduan, marineak borrokan. *Call of Duty: World at War*, izan ere, Bigarren Mundu Gerrako gudu hartan oinarritu zen eszena batzuetarako.]]

Baina urteak joan ahala, joko honek alde batera utzi zuen bigarren mundu gerra, eta fikziozko jokalekuak erabiltzen hasi zen, arma berriak, robot militarrak eta soldadu modernoagoak sartzen, baina dinamika berbarekin.

Gerrazko joko guztietan bezala, joko hau misio bakoitzean helburu batzuk lortzean datza. Normalean, joko hau hasten duzunean oso maila baxuarekin hasten zara, baina misioak egin ahala, zure maila pixkana–pixkanaka igotzen da. Normalean bigarren mundu gerrako sagan, sarjentu izatera hel zaitezke, baina joko berrietan komandante arte hel zaitezke. Horretaz gain, misio askotan zuk bakarrik aurre egin beharko diozu Alemaniako armadari errefortzuak heldu arte.

thumb|ezkerrera|180px|*Call of Duty: Modern Warfare 2* errepresentatzen duten soldaduak.

Horretaz gain, azken bi jokoetan zure maila igotzeaz gain, misioak egin ahala, osagarri berriak gehi diezazkiokezu zure armei, hobeagoak izan daitezen. Armez gain, beste osagarri batzuk gehi diezazkiokezu zure soldadua ondo hornitzeko batailarako. Gainera , zure soldaduak joko bakoitzean izen desberdin asko izan ditzake, esate baterako: Martin soldadua, Evans sarjentua eta David Mason komandantea, besteak beste.

Gainera, jokoa ez da amaitzen misioak amaitzen dituzunean, are gehiago, modu zonbia aurki dezakegu barre pixka bat egin nahi baduzu zonbiak hiltzen dituzun bitartean.

Erakarmen handiko jokoa da, baina misioak askotan oso luzeak dira eta ordu asko eman behar dira helburu guztiak betetzeko. Online ere joka daiteke, lagunekin. Urtero lehiaketak egiten dira jokalaririk onena nor den erabakitzeko, baina ez da batere erraza, izan ere, epaileek erabaki egin behar dute jokalari bakoitzak erabiltzen dituen soldaduekin.

## Bertsioen zerrenda 
* *Call of Duty: Finest Hour*
* *Call of Duty 2: Big Red One*
* *Call of Duty: Roads to Victory*
* *Call of Duty: World at War: Final Fronts*
* *Call of Duty: Modern Warfare: Mobilized*
* *Call of Duty: Black Ops DS*
* *Call of Duty: World at War: Zombies 1 and 2*
* *Call of Duty: The War Collection*
* *Call of Duty: Black Ops I*
* *Call of Duty: Black Ops Declassified*
* *Call of Duty: Black Ops II*
* *Call of Duty: Ghosts*
* *Call of Duty: Advance Warfare*
* *Call of Duty: Black Ops III*
* *Call of Duty: Infinite Warfare*
* *Call of Duty: World War 2*
* *Call of Duty: Black Ops IIII*

## Kanpo estekak
Askapena (argipena)

**Askapena** hitzak adiera eta erabilera zenbait ditu:

* **askapena**, **emantzipazio** edo burujabetzea, esklabotza, kolonialismo edo bestelako mendekotasun harremana gainditzeko ekintza eta horren ondorioa;
* askapena, atxilotu bati askatasuna ematearen ekintza eta horren ondorioa,
** baldintzapeko askatasuna;
* Askapena, Euskal Herriko erakunde internazionalista.
Plesiadapiformes

**Plesiadapiformes** Euarchontoglires superordenako ugaztun plazentarioen ordena iraungi bat dira. Talde honetako lehenengo kideak Behe Paleozenoan agertu ziren eta Behe Eozenoan desagertu ziren.

Berriki proposatu da plesiadaptiformeek primate guztien (gizakia barne) arbaso zuzenak zirela, eta horrek taxon parafiletiko bihurtuko lituzke. Sailkapen kladistiko batzuek primateak plesiadapiformeen barruan sartu dituzte. Hainbat sailkapenek nahiago dute "Primates" terminoa gorde, baina plesiadapiformeen multzoak barne hartuta, primate tradizionalei "Euprimates" esaten zaie testuinguru horretan.

*Purgatorius* duela 66 milioi urte (ia Kretazeoaren eta Tertziarioaren arteko mugan) Estatu Batuetako ipar-ekialdean bizi izan zen arratoi baten tamainako animalia izan zen. Plesiadapiformeen arbaso gisa deskribatu da.

## Taxonomia 
Plesiadapiformeen proposamen taxonomiko bat honakoa da:

2020an argitaratutako lan batean primateak eta Dermoptera batu ziren Purgatoriidaeen ahizpak izateko, honako zuhaitza sortuz: 

{{Clade|

## Erreferentziak 
## Kanpo estekak
Erromako Afera

**Erromako Afera** Italiako gobernua eta aita santuen artean 1861etik 1929ra arte izan zen gatazka politiko baten izena da.

Italiak Erroma anexionatu nahi zuen garai hartan, eta horrek Egoitza Santuaren botere tenporala bertan behera utziko zuen. Gatazka horren bukaera Laterango Itunetan eman zen 1929an, Benito Mussolini eta Pio XI.ak sinatutako akordioekin. Garai honetan aita santuek euren burua (Pio IX.aren arabera) Vatikanon preso kontsideratu zuten.

1929an Laterango Itunak sinatu ondoren aita santuak erregulartasunez hasi ziren Erromako beste leku batzuk bisitatzen, Vatikano Hiritik kanpo, batez ere San Juan Laterangoaren basilika. Udan Castel Gandolfora bisitan ere joaten ziren, izera extraterritoriala duena, enbaxada gisa, baina ez dena Vatikano hiriaren parte.

## Kanpo estekak
Trapezoedro hexagonal

Geometrian, **trapezoedro hexagonala** edo **deltoedro hexagonala** antiprismen dualen aurpegi uniformeko poliedroen amaigabeko sailaren laugarrena da. Hamabi aurpegi ditu: kometa kongruenteak.

## Ikus, gainera 
## Kanpo estekak 
*
Pedro Albéniz

**Pedro Albéniz Basanta** (Logroñon, 1795eko apirilaren 14an – Madril 1855eko apirilaren 12an), musika-konpositorea izan zen.

## Biografia 
Logroñon jaio zen 1795ean. Aitarekin, Mateo Albeniz musikariarekin, hasi zituen musika-ikasketak. Donostiara joan ziren bizitzera, eta 10 urte zituela hasi zen Pedro Albeniz San Bizente parrokiako organoa jotzen. 1826an Parisera joan zen Herz eta Kalkbrenner-ekin ikastera. 1829an Parisetik itzuli zenean Donostiako Santa Mariako elizan kapera-maisu jardun zen, bere aitak utzitako postuan. 1830ean kontzertuak eskaini zituen Eskudero biolinistarekin eta Madrilen ezagutzera eman zen. Urte berean Maria Kristina erreginak Madrilgo Kontserbatorio sortu berriko piano- eta akonpainamendu-irakasle izendatu zuen.

1834an Errege Kaperako organista izendatu zuten, eta 1837an erregeren pianista titulua lortu zuen. Madrilen hil zen 1855ean, eta plaka batek gogoratzen du hiriko Arenal kaleko 26an, hil zen etxean hain zuzen.

Pianoko eskola modernoaren sortzailea izan zen Espainian. Pianorako idatzitako fantasia eta bariazioez gain, musika erlijiosoa eta obertura bat ere idatzi zituen.

Hainbat lan didaktiko egin zituen, eta transkripzio lanetan ere jardun zen, Juan Ignazio Iztuetak 1826an argitaratu zuen kantu-bilduma transkribatu baitzuen, Jose Ignazio Ansorenak ikertu duen bezala.

## Erreferentziak 
## Kanpo loturak
Trapezoedro oktogonal

Geometrian, **trapezoedro oktogonala** edo **deltoedro oktogonala** antiprismen dualen aurpegi uniformeko poliedroen amaigabeko sailaren seigarrena da. Hamasei aurpegi ditu: kometa kongruenteak.

## Ikus, gainera 
## Kanpo estekak 
*
Mateo Albeniz

thumb|260px|"Beatus vir" Mateo Albéniz

**Mateo Pérez Albéniz** (Logroñon, 1765eko irailaren 21a – Donostian, 1831ko ekainaren 23a), musika-konpositorea izan zen.

1765ean jaio zen Logroñon. 1782an Ondarroako organista-plazarako oposaketa egin zuen, baina ez zuen lortu. 1788an, 23 urterekin, La Redondako (Logroñoko kolejiata) kapera-maisu agertzen da. 1790 ondoren gaur egun Donostiako Santa Maria basilika den parrokian kapera-maisu eta organista plaza lortu zuen. 1794-1795ean Logroñora itzuli zen berriro, baina osasun-arazoak zirela eta, Donostiara itzuli zen. Zeukan lanbideagatik, musikaren sustatzaile handi bihurtu zen Donostian, bai irakaskuntzari zegokionean eta baita aisialdiko musikari zegokionean ere. 1829an Pedro Albeniz semeak ordezkatu zuen Santa Mariako organista-jardunean. (Semea, Pedro Albeniz, organista, transkripziogile eta Espainiako piano-eskola modernoaren sortzaile ere izan zen).
Mateo Albenizek Santa Maria parrokiarako obra erlijioso dezente idatzi zituen, baina 1813 aurrekoak ingelesek eragindako sutearen ondorioz galdu egin ziren. Galdu ez zirenen artean 3 meza, 5 gabon-kanta, 4 salmo, Benedictus eta Errosarioak daude, guztiak ere 1815etik aurrera idatzitakoak. 1925ean Joaquin Nin-ek “Sonata en Re” argitaratu zuen Pariseko Max Eschig argitaletxearekin eta obra horri esker lortu du Albenizek ospea munduan barrena. "*Instrucción metódica especulativa y práctica para enseñar a cantar y tañer la música antigua*" obra ere idatzi zuen, eta Donostian argitaratu zen 1802an. Mateo Albeniz Donostian hil zen 1831n.

## Kanpoko loturak 
* Eresbil https://web.archive.org/web/20160205060435/http://www.eresbil.com/, partiturak eta grabaketak
Snowcross

[thumb|200px| [Aspen (Colorado)|Aspenen, Neguko X. jokoetan, bi gidari entrenamendu saioan]]
**Snowcross** edo snocross motoziklismoaren modalitate bat da, elur motorraren bidez praktikatzen dena elur gainean. Lasterkariek 100 kilometro orduko abiadurak lortu ahal ditzakete. Jauziak 9 metroetaraino izan ahal dira.

## Ekipamendua 
Elurretako motorrak aldetzen dira beraien modalitatearekin batera, gidariek erabiltzen duten ekipamendua hoanako hau da: kaskoa, betaurrekoak, botak, lepokoa, eskularruak, belaunetakoak eta ukondokoak. Gidariei bere arropa eta kaskoa naranja disdiratsu kolorekoak izatea eskatzen zaie.

## Kanpo estekak
Mendizabala

**Mendizabala** Gasteizko hirigunearen hego-mendebaldean dagoen muino bat da. Ondoan du aparkaleku handi bat (Mendizabaleko aparkalekua), non hainbat ekitaldi handi egiten diren, hala nola: Arabatakada, Azkena Rock Festival eta abar.

## Izena 
Mendiak bere formari zor dio izena: izan ere, Mendizabaletik 250 metro mendebaldera dagoen Mendizorrotzaren aldean, oso zabala da mendi honen gaina.

## Bitxikeriak 
Gasteizko jaietan, abuztuaren 4tik 9ra, egunero gaueko 11:00etan su artifizialak jaurtitzen dituzte Mendizorrotzetik.

[thumb|erdian|400px|Gazteak [kriketean jokatzen Mendizabala aparkalekuan; atzean muinoa.]]

## Kanpo estekak
Ekintzaile (argipena)

**Ekintzaile** izenak hainbat adiera ditu:

* Ekintzailea edo aktibista: aktibismoan diharduena.
** Gizarte ekintzailea
** Ekintzaile politikoa
* Ekintzailea edo ekinzalea: ekonomia batean ondasun eta zerbitzu berriak sortu, horiek modu berritzaile batez merkaturatu edota ekoizpen edo kudeaketa-metodo berriak asmatu eta aplikatzeari ekiten dion pertsona.
Peña Mujika

**Peña Mujika** Real Sociedad futbol taldearen jarraitzaileen lagunartea da. 1981 urtean sortu zen Errealak bere lehenengo liga titulua eskuratu eta gutxira. Izena Atotxako futbol zelaiaren hegoaldean, non lagunartearen jarraitzaileak egoten diren, estadioa eraiki aurretik *Mujika* izeneko zur-lantegitik hartutakoa da. Kutsu abertzale eta antifaxistako taldea da.

## Kanpo estekak
Indar Gorri

**Indar Gorri**, Osasuna futbol klubeko hooligan talde bat da, 1987an sortua. Ideologikoki ezker politikoan kokatzen dira talde honen kideak eta Osasunazale, antifaxista zein abertzaletzat dute euren burua. Real Zaragozaren jarraitzaile diren Ligallo Fondo Norterekin etsaitasun berezia dute.

## Sarekadak 
Taldeak poliziaren sarekada desberdinak pairatu ditu:

* 2016ko otsailaren 2an 18 kide atxilotu zituzten, lesioak egin izanaren akusaziopean.

* 2024ko martxoaren 7an 61 zale atxilotu zituzten. Betiseko jarraitzaileekin antolatutako borroka batean parte hartu zutela argudiatuz. Atxiloketak Iruñean, eta hogei bat Sevillan eta Madrilen izan ziren. Operazioa behera etorri zen Iruñeko epaitegira igarotzean, instruktoreak poliziaren tesi nagusia baztertu baitzuen.

## Erreferentziak 
## Kanpo estekak 
* Blog ofiziala
Charlie eta kristalezko igogailu erraldoia

**Charlie eta kristalezko igogailu erraldoia** Roald Dahl britainiar idazleak idatzitako haurrentzako liburu bat da, Charlie eta txokolate-lantegiaren jarraipena. Hasiera batean, egileak liburu bakarra argitaratu nahi zuen, baina bere editoreak bitan banarazi zion, aurretik aipatutakoa eta hau.

## Laburpena 
Charliek bere familiarekin eta Willie Wonkarekin espazioranzko bidaia bat abiatzen du kristalezko igogailu miragarriari esker, baina, akats tekniko baten ondorioz orbitan jartzen dira. Behin espaziora iritsitakoan lehen espazio hotelarekin topo egiten dute. Ondoren, Wonkak Wonka-Vitearen lau tanta ematen dizkie beste bi aiton-amonak diren George eta Josephinei, euren jatorrizko adinera itzultzen direnak. Jazoera honen ondoren presidentearen gutun bat iristen zaio Willie Wonkari, berau eta Bucket familia Etxe Zurira joatera gonbidatuak daudela esanez.

## Kanpo estekak
Isidro Alegria

thumb|*Caridad*, Isidro Alegriaren mazurka
**Isidro Galo Alegria Marín** (Obanos, Nafarroa Garaia, 1852ko maiatzaren 15a -- Santander, 1913ko otsailaren 21a) musikaria izan zen.

## Bizitza 
Obanosen (Nafarroa Garaia) jaio zen, 1852an. Musika aitarekin ikasten hasi zen. Hainbat lekutan ibili zen organista, Hondarribian (Gipuzkoa, 1869), eta Santa Fe de Caparroson (Nafarroa Garaia, 1870etik 1873ra), adibidez. Azkenik, 1881ean Santanderko Santa Lucía parrokian plaza lortu zuen. Organista, irakasle eta musika kritikari moduan lan eskerga egin zuen.

Santanderren hil zen 1913an. Erlijio musikako obra asko idatzi zituen, bai eta korukoak, organokoak, pianokoak, bandakoak, bai eta zarzuela bat ere: *Jerez a pasto*.

## Erreferentziak 
* *Diccionario de la música Española e Hispanoamericana*, 1999: 1. liburukia, 245. or.
* Ruiz de Garibay, Carmen; Sánchez Ekiza, Carlos. «Isidro Galo Alegría Marín», *Auñamendi Eusko Entziklopedia*

## Kanpoko loturak 
* Eresbil https://web.archive.org/web/20160205060435/http://www.eresbil.com/, partiturak
Jon Aizpuru

**Jon Aizpuru** (Irun, Gipuzkoa, 1983an) euskal musikaria da.
thumb|Jon Aizpuruk Ametsa Gazte Abesbatza zuzentzen (Musikaste 2010)
Jon Aizpuru Mallea Irunen jaio zen 1983an. Tronpetako Erdi Mailako Gradua lortu zuen Irungo Kontserbatorioan, eta ikasketak Bordeleko Mairie kontserbatorioan jarraitu zituen. Musikeneko Koru Zuzendaritzan gradua lortu zuen, bere irakaslea Gabriel Baltés izan zelarik.
Talde ezberdinetan parte hartu izan du, Kup Taldea eta Kea Ahots Taldeak, esate baterako, eta hainbat ekimenetan ere zuzendari moduan parte hartu izan du. Egun, Ametsa Abesbatza Kultur Elkarteko Musika Tailerreko irakasle da, eta Berako Isidoro Fagoaga Musika Eskolako abesbatza eta musika lengoaiako irakaslea ere bada.
Donostiako Ereserki abesbatza zuzentzen du eta OLBE- Operako Bilboko Lagunen Elkarteko barneko bandako zuzendaria da. Hastapenetatik Irungo Ametsa Gazte abesbatzaren zuzendaria da.

## Kanpoko loturak 
* Eresbil, https://web.archive.org/web/20160205060435/http://www.eresbil.com/
Höfn

**Höfn** Islandia hego-ekialdeko udalerria da, Suðurland eskualdean kokatua. 2012ko erroldaren arabera 1.668 biztanle zituen (2.119 pertsona udalerri inguruko etxaguneak kontuan hartuta).

## Klima 

## Erreferentziak 
## Kanpo estekak 
* Udalaren webgunea.
1917ko Kontxako Bandera

thumb|260px|Jendetza estropadak ikusten.
**1917ko Kontxako Bandera** (Banderaren 25. edizioa), urte horretako irailaren 9an eta 16an jokatu zen; Pasai San Pedrok bere 4. Kontxako Bandera eskuratu zuen.

## Egitura 
Lehen jardunaldiko bi lehen sailkatuak igaro ziren bigarreneko ohorezko txandara, hau da, bandera jokatuko zen txandara. Bestea, beraz, jardunaldi bakarrean lehiatu zen.

## Parte-hartzaileak 
## Emaitzak 
Bigarren jardunaldian traineruak trukatu egin zituzten bi lehenek.

## Tripulazio irabazlea 
* Pasai San Pedro
** Patroia: Manuel Arrillaga
** Arraunlariak: Juan Sarria, Bibiano Mendizabal, Migel Inda, Joakin Inda, Frantzisko Urzelaieta, Jose Sarria, Tomas Fachado, Jose Agote, Ignazio Gaztelumendi, Andres Oliveira, Juan Kruz Oliveira, Bernardo Bilbao eta Fruktuoso Sarria.

## Erreferentziak 
## Bibliografia 
* AGUIRRE, Rafael (2002): *Donostiako Estropadak (1879 - 2001) Regatas de la Concha*. Donostia: Kutxa Fundazioa, 

## Ikus, gainera 
* Kontxako Bandera

## Kanpo estekak
Ísafjörður

**Ísafjörður** Islandia ipar-mendebaldean dagoen herria da, Vestfirðir eskualdean. Ísafjarðarbær udalerriko herrigune nagusia da.

## Herri senidetuak 
* 

## Kanpo estekak 
* Udalaren webgunea.
Joanes VI.a Portugalgoa

'*Joan VI.a Portugalgoa *Errukiorra'''* (Lisboa, 1767ko maiatzaren 13a - Lisboa, 1826ko martxoaren 10a) Portugal, Brasil eta Algarveko Erresuma Batuko erregea izan zen, 1816-1822 bitartean *de facto'', eta 1822-1825 bitartean de jure. 1825etik 1826an hil zen arte Portugalgo erregea izan zen.

Petri III.aren eta Maria I.a erreginaren semea zen. 1792an ama zoratu zenetik, erresumaren erregeordea izan zen. 1785ean Espainiako erregegai Karlosen alaba Karlota Joakina Borboikoarekin ezkondu zen. Napoleondar Gerretan Ingalaterraren alde jarri zenez gero, 1807an Napoleonek
Portugal inbaditu zuen. Joanek Brasila ihes egin zuen. Maria I.a 1816an hil zen, Rio de Janeiron, eta hiri horretan koroatu zuten errege Joan VI.a. 1821ean Portugalera itzuli zen, baina 1822an Petri, bere lehen semeak, Brasilen independentzia aldarrikatu zuen. 1825eko abuztuaren 29an Brasilen independentzia onartu zuen. 1826ko martxoaren 10an hil zen, artsenikoz pozoitua, berriki egiaztatu denez.

## Erreferentziak